Dziedāšanas biedrība "Eifonija"

Dziedāšanas biedrība "Eifonija" ( — biedrība "Saskaņa") bija slēgtā saviesīgā biedrība, kuru 1797. gada 18. decembrī (pēc citiem datiem 1798. gada 7. janvārī) nodibināja brīvmūrnieku ložas "Mazā pasaule" brāļi, lai turpinātu 1795. gadā slēgtās ložas darbību ar citu nosaukumu.Zur Geschichte der Euphoniegesellschaft, 1798 ff. S. 4—7. Rigaische Stadtblätter für das Jahr 1846. Herausgegeben von der literarisch - praktischen Bürger-Verbindung.

 Vēsture 
Biedrību die Euphonie nodibināja 59 likvidētās ložas brāļi, sākumā tajā darbojās 120 biedri. Pirmie vadītāji bija mācītājs Kolinss, direktors Šarpentjē (Charpentier), aptiekārs Kīke (Küke), tirgotājs Šilings (Schilling), grāmatvedis Volframs (Wolfram) un aptiekārs Pretorijs (Prätorius). 1800. gada 15. decembrī pēc Krievijas Impērijas ķeizara Pāvila I rīkojuma slēdza visas slēgtās biedrības, arī Rīgas biedrību die Euphonie, ēku pārdeva Nikolaja nabagmājai (Nikolai-Armenhaus). Kad Aleksandrs I 1801. gada jūnijā atļāva turpināt biedrības darbību, tajā bija 200 biedru. Agrākais ložas vadītājs Georgs Ludvigs Kolinss 1798. un atkārtoti 1806. gadā izdeva "Dziesmas Eifonijai",Lieder für die Euphonie, Riga: 1806, 1814 vēl 1814. gadā izdeva trešo papildināto Eifonijas dziesmu grāmatas (Gesänge für die Euphonie) izdevumu.http://www.utlib.ee/ekollekt/eeva/index.php?lang=en&do=tekst&tid=1434 Georg Collins. Gesänge für die Euphonie. Dritte vermehrte Auflage. Riga, gedruckt bei W. F. Häcker. 1814.

1809. gadā Eifonijas sanāksmju namam piebūvēja lielu zāli, kurā biedrība rīkoja ziemas balles. Rīgas priekšpilsētu dedzināšanas laikā 1812. gada 12. jūlijā biedrības nams nenodega. 
Biedrības dibināšanas 25. gadadienā Eifonija izdeva grāmatu "Rīgas Eifonijas Mazā hronika"Kleine Chronik der Euphonie Riga, von deren Entstehung bis zur fünfunzwanzigjährigen Stiftungsfeyer, den 2. July 1822. Gesellschaft "Euphonie". Riga: W.F. Häcker, 1822 — 59 lpp.
Eifonijas biedrības sanāksmju nama dēļ Lazaretes ielu pārdēvēja par Eifonijas ielu. 1858. gadā Eifonijas ielu pārdēvēja par Nikolaja bulvāri (Nikolaiboulevard), 1923. gadā par Krišjāņa Valdemāra ielu. Biedrību slēdza 1914. gadā, kad sākās Pirmais pasaules karš.

 Vēstures apcerējums 1797-1810  
1822. gada 11. jūlijā Kārļa Gotloba Zontāga izdotais laikraksts Rigaische Stadtblätter publicēja izvilkumu no biedrības īsās hronikas (Zur Geschichte der Gesellschaft „Euphonie", 1797—1810). S. 257—59. 

 Atsauces 

 Ārējās saites 
 Die Gesellschaft der Musse in Riga 1787 - 1887; eine Festschrift zum hundertjährigen Jubiläum den 7. Januar 1887 R. Büngner. Riga: 1886
 Die Gesellschaft der Musse in Riga. Eine Festschrift zum 125-jährigen Jubiläum, den 7. Januar 1912 Alfred von Hedenstroem. Riga: Druck von W.F. Häcker, 1912
 Statuten der Gesellschaft der Musse in Riga (1864)

Kategorija:Latvijas vēsture